सन गोकू (ड्रैगन बॉल)
साँचा:English name Son Goku (孫 悟空, Son Gokū?, addressed only as Goku in most English adaptations)यह एक काल्पनिक चरित्र है और अकीरा तोरियामा द्वारा रचित ड्रैगन बॉल फ्रेंचाइजी का मुख्य नायक है। वह सबसे पहले माँगा अध्याय Bulma and Son Goku (ブルマと孫悟空, Buruma to Son Gokū?) में सामने आया जो साप्ताहिक शोनेन जंप पत्रिका में 3 दिसम्बर 1984 को पहली बार प्रकाशित हुआ। यह सामान्यतः सन वुकोंग पर आधारित है, जो पश्चिम की यात्रा में एक केंद्रीय पात्र है। हालांकि, तोरियामा ने इसे अधिक वास्तविक रूप देने के लिए इसकी कुछ विशेषताओं को बदल दिया। गोकू को एक अजीबोगरीब, बंदर की पूँछ वाले लड़के के रूप में पेश किया गया था जो मार्शल आर्ट जानता है और अलौकिक शक्ति रखता है। जैसे-जैसे कहानी आगे बढ़ती है यह एक ब्रह्मांडीय काल्पनिक समुदाय, सैयांस के रूप में सामने आता है, जिसे काल्पनिक दुनिया में सबसे शक्तिशाली योद्धा कहा जाता है। गोकू ने अधिकाँश एपिसोड, फिल्मों और विशिष्ट एनिमी सीरीज ड्रैगन बॉल, ड्रैगन बॉल जेड और ड्रैगन बॉल जी.टी. के साथ-साथ अनेकों स्पिन-ऑफ वीडियो गेम्स में भूमिका निभाई है। ड्रैगन बॉल फ्रेंचाइजी के अतिरिक्त, गोकू तोरियामा की सेल्फ-पैरोडीसीरीजनेको माजिन जेड में कैमिओ पात्र रहा है। वह अन्य पैरोडीज का भी विषय रहा है और विभिन्न आयोजनों एवं अमेरिकी पॉप-अप संस्कृति में सामने आया है।